google/wiki40b huggingface dataset:
Shinji Matō

Shinji Matō (間桐 慎二 Matō Shinji) merupakan watak fiksyen daripada sebuah novel visual dan siri anime Jepun Fate/stay night oleh TYPE-MOON.
Shinji merupakan abang kepada Sakura dan rakan lama Shirō. Meskipun cauvinistik dan narsisistik, Shinji merupakan Timbalan Kapten yang popular di Kelab Memanah sekolahnya. Seperti Rin, dia merupakan darah daging golongan ahli magik yang dihormati, namun darah keluarga Matō telah menipis dan berhenti menghasilkan pengganti yang mengamalkan magik secara semula jadi. Shinji tidak menyenangi perbuatan adiknya menziarahi kediaman Shirō. Shinji menaruh perasaan cinta yang terbuka kepada Rin, tetapi perasaannya tidak dibalas.
Seiyu kepada watak Shinji ialah Hiroshi Kamiya dalam bahasa Jepun dan alihan suara bahasa Inggeris oleh Doug Erholtz.

Peranan

Shinji merupakan Master sementara kepada Rider. Pada awalnya Shinji ditunjukkan sebagai watak yang jahat yang penuh dengan helah, namun apabila kisah Fate/stay night berlanjutan perwatakannya berubah, mempamerkan sifat-sifat pengecut dan menyedihkan. Shinji, seperti Shirō, tidak terlatih menggunakan magik, namun berbeza dengan watak protagonis itu, Shinji tidak mempunyai sebarang kebolehan yang tertentu.
Disebabkan Shinji bukannya Master sebenar kepada Rider, dia hendaklah menggunakan sejenis bahan yang dicipta daripada sihir perintah Master sebenar Rider yang dikenali sebagai Book of the False Attendant atau "Buku Pendatang Palsu". Buku tersebut, yang berfungsi sebagai sihir perintah sementara, membenarkan Shinji untuk mengawal Rider dan, di atas kegagalan Shinji menghasilkannya, dibantu dua kali oleh Master Rider yang sebenar. Disebabkan ia bukanlah sihir perintah yang asli, ia akan terbakar jika digunakan melampaui hadnya atau jika Rider dimusnahkan.
Di dalam siri anime dan lebih dibuktikan lagi di dalam permainan videonya, Shinji mungkin sekali telah menggunakan sihir perintah ini untuk melakukan hubungan seksual tanpa persetujuan bersama-sama Rider, dan mungkin juga melakukan penyeksaan seksual kepada Sakura.
Shinji dibunuh dalam senario Fate oleh Berserker dan dalam senario Heaven's Feel oleh Dark Sakura apabila dia cuba untuk merogolnya lagi. Dalam senario Unlimited Blade Works pula, Shinji kehilangan Rider selepas menghadapi kekalahan dalam pertarungan, lalu dia berjumpa dengan Kirei Kotomine, yang telah memberinya Gilgamesh sebagai Servant miliknya. Gilgamesh tidak menghiraukan Shinji, di mana dia telah dimasukkan ke hospital setelah terperangkap dalam suatu serangan; dia terselamat dan akhirnya menjadi seorang yang lebih baik.
Rider, dalam Fate/hollow ataraxia, telah menjelaskan bahawa Perseus, iaitu pembunuh Medusa, sebagai seorang "Shinji" yang telah berjaya.
Keshoraipatan

Demografik 2001

Menurut bancian India pada tahun 2001, Keshoraipatan memiliki bilangan penduduk seramai 21,119. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Keshoraipatan memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 62% lelaki dan 38% wanita mampu membaca. 16% dari populasi berusia di bawah 6 tahun. (2001)
Lastras del Pozo

Lastras del Pozo merupakan sebuah kawasan perbandaran di Sepanyol di Segovia, di komuniti autonomi Castile dan León.
Kulit (produk haiwan)

Dalam aspek sistem busana dan produk haiwan, kulit ialah bahan yang fleksibel dan tahan lama yang dibuat dengan proses penyamakan kulit haiwan, terutamanya kulit lembu. Kulit digunakan sebagai bahan lazim pembuatan pakaian, dalaman kenderaan, perabot, sampul buku, alat muzik, dan sebagainya.
Semasa ini sebahagian besar kulit diperbuat dari kulit lembu. Kulit kambing, biri-biri, dan rusa juga digunakan untuk menghasilkan bahan yang lebih lembut dan lebih tinggi harganya. Kulit rusa digunakan sebagai sarung tangan di negara beriklim sederhana. Antara haiwan lain yang digunakan kulitnya ialah babi, kerbau, buaya, anjing, ular, kanggaru, dan unggas besar seperti burung unta.
Kulit kanggaru bersifat kuat, fleksibel, ringan, dan kalis lelas, sering digunakan sebagai bahan pembuat cambuk dan jaket pengguna motosikal, kasut bola sepak, dan sarung tinju.
Timbuolo

Poskod

Poskod yang digunakan di Timbuolo adalah 96583. Terdapat 6 buah desa di dalam daerah kecamatan Botu Pingge.
Kesan Dunning–Kruger

Dalam bidang psikologi, kesan Dunning–Kruger merujuk kepada sikap berat sebelah kognisi di mana orang yang berkemampuan rendah menghadapi tinggi diri berilusi (illusory superiority) iaitu kekeliruan menilai kebolehan kognisi mereka sebagai lebih hebat daripada yang disangkakan. Kognitif berat sebelah ilusi keunggulan berasal dari metacognitive ketidakmampuan rendah kemampuan orang untuk mengenali mereka sendiri tindakan yg bodoh; tanpa kesadaran diri dari metakognisi, rendah kemampuan orang-orang tidak menilai secara objektif sebenar mereka kecekapan atau ketidakcekapan.
Sebaliknya, individu yang berkemahiran tinggi boleh tersilap anggap bahawa tugas yang dianggap mudah bagi mereka juga mudah dilakukan orang lain, atau orang lain akan mempunyai pemahaman yang sama mengenai bidang yang mereka sendiri arif.
Nogales, Badajoz

Nogales merupakan sebuah kawasan perbandaran yang terletak di Sepanyol dalam wilayah Badajoz, Extremadura.
Pembentukan bintang

Pembentukan bintang merupakan proses gas dalam awan molekul bertukar membentuk bintang.
Dalam pandangan kini mengenai pembentukan bintang, teras awan molekul (kawasan berkepadatan tinggi) menjadi tidak stabil secara graviti, berpecah dan mula meruntuh. Sebahagian dari daya graviti hilang dalam peranapan ini sebagai haba inframerah, dengan yang lain meningkatkan lagi suhu teras objek tersebut. Apabila kepadatan dan suhu cukup tinggi, pelakuran deuterium bermula, dan tekanan luaran hasil sinaran memperlahankan (tetapi tidak menghentikan) peranapan tersebut. Bahan dari awan berterusan menghujani ke dalam protobintang. Pada tahap ini aliran dwikutub masih terhasil, kemungkinannya kesan dari momentum sudut bahan yang runtuh. Akhirnya, hidrogen mula bergabung diteras bintang, dan bahan penyalut yang lain mulai hilang.
Tahap proses ini jelas bagi bintang dengan jisim satu jisim suria atau kurang. Bagi bintang berjisim tinggi, tempoh proses pembentukan bintang boleh dibandingkan dengan skala masa lain evolusi mereka, lebih pendek, dan proses tersebut tidak ditetapkan dengan jelas. Evolusi lanjut bintang dikaji dalam evolusi najam.
Ayodhyakanda

Ayodhyakanda adalah kitab kedua epos Ramayana dan menceritakan sang Dasarata yang akan menyerahkan kerajaan kepada sang Rama, tetapi dihalangi oleh Dewi Kekayi. Katanya beliau pernah menjajikan warisan kerajaan kepada anaknya.
Maka sang Rama disertai oleh Dewi Sita dan Laksamana pergi mengembara dan masuk ke dalam hutan selama 14 tahun. Setelah mereka pergi, maka prabu Dasarata meninggal karena sedihnya. Sang Barata menjadi sedih dan pergi menceri Sri Rama.
Maka setelah ia berjumpa dengan Sri Rama, ia mengatakan bahwa itu bukan haknya tetapi karena Rama ingin menghormati bapaknya, ia mengatakan bahwa itu sudah kewajiban Barata untuk memerintah. Lalu sebagai simbol bahwa Barata mewakili Rama, Rama menyerahkan sandalnya (dalam bahasa Sanskrit: paduka).
Lalu Barata pulang ke Ayodhya dan memerintah di sana.
Amarpur, Tripura Selatan

Demografik 2001

Menurut bancian India pada tahun 2001, Amarpur memiliki bilangan penduduk seramai 10,863. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Amarpur memiliki kadar pendidikan (kebolehan membaca) 80%, melebihi kadar purata kebangsaan 59.5%; dengan 56% lelaki dan 44% wanita mampu membaca. 9% dari populasi berusia di bawah 6 tahun. (2001)
Villaviciosa, Abra

Villaviciosa merupakan sebuah bandar yang terletak di wilayah Abra, Filipina.
Pada tahun 2000, bandar ini memiliki populasi sebesar 4,877 orang.
Villaviciosa terbagi menjadi 8 barangay.
Gunnar Nordahl

Sweden

Nordahl memulakan kerjayanya di kelab Hörnefors IF di Sweden sebelum berpindah ke Degerfors IF dan kemudian IFK Norrköping. Beliau memenangi empat kejuaraan Sweden bersama Norrköping dan pernah menjaringkan tujuh gol dalam satu perlawanan. Ketika beliau beraksi di Sweden, Nordahl telah menjaringkan 149 gol dalam 172 perlawanan.

Itali

Nordahl melakukan perpindahan ke Milan pada 22 Januari 1949. Kemudian, beliau bergandingan dengan rakan sepasukan dari negara tanah airnya, Gunnar Gren dan Nils Liedholm untuk membentuk trio Gre-No-Li. Selama empat musim di Milan, beliau menjadi penjaring terbanyak liga sebanyak lima kali (1949–50, 1950–51, 1952–53, 1953–54 dan 1954–55). Nordahl merupakan penjaring terbanyak Milan sepanjang zaman sebanyak 210 gol liga. Nordahl juga penjaring gol kedua terbanyak Serie A sepanjang zaman dengan mencetak 225 gol dalam 291 perlawanan. Hanya Silvio Piola menjaringkan lebih banyak gol dalam sesatu musim sehinggakan Francesco Totti memecah rekod itu pada Mac 2013. Oleh sebab itu, Nordahl menjadi penjaring terbanyak Serie A di kalangan pemain bukan dari negara Itali. Beliau juga merupakan penjaring gol efisien di Serie A dengan 0.77 gol per perlawanan.
Selepas meninggalkan Milan, Nordahl bermain untuk Roma buat dua musim. 35 gol disumbat Nordahl pada musim 1949-50 menjadikan sebagai rekod gol terbanyak dihasilkan dalam satu-satu musim Serie A (tidak termasuk Divisione Nazionale sebelum Serie A diperkenalkan). Tetapi rekod itu telah dikejutkan Gonzalo Higuaín pada musim 2015–16 yang menjaringkan 36 gol. Nordahl dianggap pada generasi hari ini sebagai seorang legenda buat kelab Milan. Apabila bekas penyerang Milan, Andriy Shevchenko menjaringkan gol ke-100nya di Serie A, seorang penyokong Milan komen: "Andai dia dapat gandakan nombor itu, dan tambahkan 26 lagi, kemudian beliau baru berjaya melepasiIl Cannoniere."

Kerjaya antarabangsa

Nordahl dipanggil oleh pasukan kebangsaan Sweden pada 1945. Pada 1948, beliau membantu Sweden untuk memenangi kejohanan bola sepak di Sukan Olimpik 1948 di London selain menjadi penjaring terbanyak kejohanan. Pasukan Sweden juga memanggil adik beradiknya, Bertil dan Knut Nordahl. Perpindahan Nordahl ke Milan memaksanya untuk bersara dari pasukan kebangsaan sebagai peraturan pada masa itu untuk menghalang pemain-pemain profesional Sweden dari menyertai Piala Dunia FIFA 1950 bersama dua rakannya, Gren dan Liedholm. Dalam 33 perlawanan untuk pasukan kebangsaan Sweden, beliau menjaringkan jumlah 43 gol.
Kampung Belukar, Kangar

Poskod

Poskod yang digunakan di Kampung Belukar adalah 01000.
Perak Darul Kartun

Perak Darul Kartun (PDK) ialah buku komik kartun politik yang diterbitkan oleh syarikat Sepakat Efektif di Malaysia. Komik ini tebalnya 80 muka surat dan dijual dengan harga RM10.00 bermula Disember 2009.

Pelancaran rasmi

Menteri Besar Pakatan Rakyat Perak Darul Ridzuan Datuk Seri Ir. Mohammad Nizar Jamaluddin melancarkan komik ini pada hari Ahad, 13 Disember 2009 di Pusat Khidmat Wakil Rakyat DUN Bukit Antarabangsa di Hulu Kelang, Kuala Lumpur. Turut hadir ialah ADUN Bukit Antarabangsa Mohamed Azmin Ali, ADUN Hulu Kelang Saari Sungib, ADUN Batu Caves Amiruddin Shari.
Perak Darul Kartun dilancarkan selepas permit Gedung Kartun yang turut diterbitkan Sepakat Efektif ditarik Kementerian Dalam Negeri Ogos lalu. Seperti juga Gedung Kartun, PDK menampilkan karya-karya kartun dan rencana yang mengkritik pedas kebobrokan, salah-guna kuasa, rasuah penguasa dengan 10 muka surat pertama ditumpukan kepada isu 'rampasan kuasa' di Perak oleh kerajaan BN.

Penulis dan pekartun

Komik ini hasil kerjasama Zunar, Ronasina (Mohd. Affandi Ramli), Jonos (Nor Azlin Ngah), Art (Azhar Saad), Orang-orang (Azlan Isa) dan Naza (Nazruddin Abu Bakar). Turut menyumbang ialah Haili, Oly, Roy, Enot, AJ, Warih, Kidol, Madsein, Kawe, Ubi Lepih, Nur, Fahmi dan Buzu. Sasterawan Negara, Datuk A. Samad Said, penulis, Hishamuddin Rais, Pyanhabib, Rahmat Haron, Pusparos dan Benludin turut memberi rencana dan kritikan pedas.
Pop Team Epic

Manga

Pop Team Epic ditulis dan diilustrasikan oleh Bukubu Okawa, yang sebelum ini dikenali dengan pembuatan doujin Touhou. Siri ini dijilidkan dalam laman web Manga Life Win oleh Takeshobo antara 2014 dan 2015. Jilid buku yang disusun pertama dikeluarkan pada tahun 2015. Okawa mengeluarkan "musim kedua" antara Februari 2016 dan April 30, 2016. Jilid buku kedua dikeluarkan pada 7 Jun 2016. "Musim ketiga" bermula di laman web Manga Life Win pada 10 Oktober 2017. Manga dilesenkan di Amerika Utara oleh Vertical dan akan dikeluarkan pada musim gugur 2018.
Kereta api tergelincir di Rahang 2008

Kereta api penumpang Ekspres Rakyat tergelincir dan terjunam di Km 465 Seremban - Rembau berhampiran Kampung Baru Rahang, Negeri Sembilan pada 3 Mei 2008 jam 3.00 petang.
Yahya Osman (40) yang menjadi pemandu lokomotif terbunuh kerana tersepit. 12 penumpang lain cedera dan dirawat di Hospital Tuanku Jaafar, Seremban (HTJS) dan dua daripada dimasukkan ke wad iaitu Chia Lian Heng, 73 dan Chong Wah Sin, 42, tetapi keadaan mereka dilaporkan stabil. Penumpang yang terkandas dipindahkan ke Stesen KTMB Tampin.
Kereta api itu mempunyai 12 gerabak membawa 210 penumpang dari stesen kereta api Butterworth, Pulau Pinang menuju ke stesen kereta api Tanjung Pagar di Singapura. Pengarah bomba dan Penyelamat Negeri Sembilan, Salleh Sarbine bersama anggota lain dan penumpang yang terselamat membantu menyelamatkan mereka yang cedera. Punca kejadian akan disiasat oleh pihak kejuruteraan Keretapi Tanah Melayu Berhad. 
Kren dari depot Gemas dan Falim, Ipoh digunakan untuk kerja-kerja mengangkat gerabak yang jatuh 2 meter ke bawah dan membawanya ke depot Seremban untuk diperbaiki. Perkhidmatan antara bandar kereta api Tanah Melayu (KTM) bagi sektor selatan dan pantai timur dijangka pulih pada pukul 3.00 pagi hari Isnin, 5 Mei 2008.
They Will Kill Us All

Biografi

They Will Kill Us All atau lebih dikenali dengan singkatan TWKUA ditubuhkan pada 2003 dan diasaskan oleh Edwin Raj dan David Leong, kebanyakan ahli kumpulan ini pernah beraksi dengan beberapa kumpulan
muzik sebelum ini. Hafizul Azim, Ihsan Ariffin dan Amir Shazlan menyertai band ini, menjadikan TWKUA lima orang. Kumpulan ini mendapat namanya daripada tajuk lagu nyanyian kumpulan The Bronx yang berjudul They Will Kill Us All (Without Mercy).
Kumpulan ini bergiat aktif mengadakan persembahan di beberapa konsert dan gig, termasuk konsert KAMI The Concert dan Rock The World 2008. Band ini muncul dengan album sulung mereka, Secret Episodes yang memuatkan tujuh lagu, termasuk sebuah lagu instrumental. Vokalis band ini, Hafizul Azim atau Fizul meninggalkan TWKUA kerana komitmen kerja selepas pelancaran album pertama band ini, tempatnya digantikan oleh gitarisnya, Edwin Raj.
Band ini terus melangkah ke depan dengan kemunculan album kedua, Vultures yang menampilkan lagu-lagu hits seperti The Great Glass City, Under The Red Sky dan Sirens, band ini mengambil Herwandi Saat sebagai ahli baru bagi menggantikan Fizul, Herwandi mengambil peranan sebagai pemain keyboard dan synth. Pada 2015, band ini melancarkan single terbaru mereka, Procession.
Balibo Five

Balibo Five adalah kelompok jurnalis yang terkorban pada tanggal 16 Oktober 1975 sebelum Indonesia menyerang Timor Timur semasa menyiasat keadaan kota Balibo, Timor Leste di mana mereka ditahan dan ditembak mati askar-askar Tentara Nasional Indonesia.
Pada tahun 2007, seorang koroner Australia menyatakan bahwa Balibo Five dibunuh oleh tentara Indonesia. Posisi resmi pemerintah Indonesia adalah bahwa wartawan-wartawan asing tersebut tewas saat baku tembak di kota.
Monteagudo, Navarra

Monteagudo merupakan sebuah kawasan perbandaran yang terletak di Sepanyol dalam wilayah Navarre.
Keuskupan Agung Kuala Lumpur

Sejarah

Pada tahun 1786, gereja pertama telah ditubuhkan di Pulau Pinang. Ini membawa kepada penubuhan Vikariat Siam dan Kedah, yang berkembang ke arah keseluruhan Semenanjung Tanah Melayu dan Singapura. Vikariat Tanah Melayu ditubuhkan pada tahun 1841. Gereja Lawatan telah ditubuhkan pada tahun 1848 di Seremban, Negeri Sembilan. Ini merupakan gereja pertama yang diketahui didirikan di Malaya tengah. Detik bersejarah telah dibuat pada tahun 1888, apabila Keuskupan Melaka telah ditubuhkan. Gereja pertama di Kuala Lumpur didedikasikan kepada St John penginjil pada tahun 1883, dan akan kemudiannya dikenali sebagai Katedral St. John, Gereja Ibu Kuala Lumpur.
Pada tahun 1955, Uskup Melaka menjadi Archdiocese Metropolitan, dengan Uskup baru ditubuhkan Pulau Pinang dan Keuskupan Kuala Lumpur sebagai suffragan yang melihat. Uskup Dominic Vendargon telah dilantik sebagai Uskup Kuala Lumpur yang pertama, dan ditahbiskan pada tahun yang sama. Pada tahun 1972, Keuskupan Kuala Lumpur telah dinaikkan ke Archdiocese, dengan keuskupan suffragan Pulau Pinang dan Melaka-Johor.
Pada tahun 1983, Uskup Dominic Vendargon bersara. Uskup Anthony Soter Fernandez dari Pulau Pinang telah dilantik sebagai Ketua Uskup Kuala Lumpur kedua. Apabila beliau bersara pada tahun 2003, ia digantikan oleh Ketua Uskup Murphy Nicholas Xavier Pakiam yang ketika itu merupakan Auxiliary Bishop. Pada 3 Julai 2014, Vatican melantik Julian Leow sebagai Ketua Uskup Kuala Lumpur keempat, selepas peletakan jawatan Ketua Uskup Emeritus Murphy Pakiam telah diterima oleh Paus Francis pada Disember 2013. Semasa konsistori pada 19 November 2016, Pope Francis mentahbiskan Ketua Uskup Emeritus Anthony Soter Fernandez sebagai kardinal, menjadikan beliau Uskup pertama dari Malaysia yang dilantik.
Kampung Apel

Poskod

Poskod yang digunakan di Kampung Apel, Kuala Nerang, Kedah adalah 06300.
Andrei Kravchuk

Andrei Kravchuk (lahir13 April, 1962 di Saint Petersburg) merupakan pengarah filem dan TV Rusia yang dikenali menerusi filem The Italian.

Kerjaya

Kravchuk hampir menghabiskan tesis sarjana dalam matematik apabile bertemu dengan Aleksei German dan Vladimir Vengerov. German menawarkannya kerja sebagai penolong kepada pengarah Yefim Gribov untuk We Are Going to America pada 1992. Pada akhir pengambaran,Kravchuk memutuskan untuk meninggalkan pelajarannya dalam matematik dan menjadi pembikin filem. Beliau memasuki St. Petersburg Institute of Cinema and Television. Selepas tamat, beliau bekerja bersama TV Rusia. Antara 1992 dan 2001, beliau menulis dan mengarah: Indonesiia – lubov’ moya (Indonesia, My Love), Otbleski i Teni (Reflections and Shadows), Vecher i Utro (Evening and Morning) dan Rozhdestvenskaya Misteriya (The Christmas Miracle); dokumentari Deti v Strane Reform (Children in the Country of Reforms), Tamozhnya (Customs) dan Marlen Shpindler; dan episod TV siri Ulitsa razbitykh fonarei (Streets of Broken Streetlights) dan sirimini Agent Natsional’noi Bezopasnosti (Agent of National Security). Pada 2002, beliau mengarahkan filem Chernyi Voron (Black Raven) dan dokumentari Semyon Aranovich: Poslednii Kadr (Semyon Aranovich: The Final Shot), khas untuk pembikin filem bernama Semyon Aranovich.
Ketika kejatuhan ekonomi Rusia pada tahun 1999, ramai kanak-kanak duduk merempat di jalanan. Penulis skrip, Andrei Romanov menyakinkan Kravchuk dengan artikel surat khabar mengenai seorang anak yatim yang belajar membaca untuk mencari ibu kandungnya.  Mereka berdua berkolaborasi pada tahun 2000 menghasilkan, Italianetz (The Italian).
Empati

Empati (dari Bahasa Yunani εμπάθεια yang bererti "Tarikan fizikal") ditakrifkan sebagai respons afektif dan kognitif yang kompleks pada distres emosional orang lain. Empati termasuk keupayaan untuk mengesan keadaan emosi orang lain, merasa simpatetik dan mencuba untuk menyelesaikan masalah, dan mengambil perspektif orang lain. Kata empati dalam Bahasa Inggeris (Empathy) ditemui pada tahun 1909 oleh EB Titchener sebagai usaha daripada menterjemahkan kata bahasa Jerman "Einfühlungsvermögen", fenomena baharu yang dieksplorasi oleh Theodor Lipps pada akhir abad 19. Selepas itu, diterjemah semula ke dalam Bahasa Jerman sebagai "Empathie" dan digunakan di sana.

Takrifan Empati

Empati adalah keupayaan pelbagai definisi yang berbeza yang termasuk spektrum yang luas, yang terdiri dari orang-orang yang mencipta keinginan untuk membantu, mengalami emosi yang serupa dengan emosi orang lain, untuk mengetahui apa yang orang lain rasa dan fikirkan, kaburgaris antara diri dan lain-lain.
Pangkalan Duri

Poskod

Poskod yang digunakan di Pangkalan/Pangkal Duri adalah 36764. Terdapat 9 buah desa di dalam daerah kecamatan Mendahara.
Cardeñajimeno

Cardeñajimeno merupakan sebuah kawasan perbandaran di Sepanyol di Burgos, di komuniti autonomi Castile dan León.
Snow on the Sahara

Persembahan komersial

Au nom de la lune memasuki Carta Album Perancis di nombor 50 pada tarikh terbitan 12 Julai 1997. Ia memuncak pada nombor 34 dan kekal di carta selama 17 minggu. Album ini telah disahkan emas oleh Syndicat National de l'Édition Phonographique dan telah mengumpul jualan lebih 130,000 salinan di Perancis, dengan 82,000 yang dijual dalam empat minggu. Versi Bahasa Inggeris untuk pasaran Indonesia, Anggun, mengungguli Carta Album Indonesia dan terjual lebih 50,000 salinan dalam masa dua minggu. Album itu kemudian disahkan platinum triple oleh Asosiasi Industri Rakaman Indonesia (ASIRI) untuk melebihi jualan lebih 400,000 unit. Anggun memasuki carta European Top 100 Album di nombor 99 pada 27 Mac 1999. Ia membelanjakan sebanyak 10 minggu pada carta, dengan kedudukan puncak nombor 69.
Di Amerika Syarikat, album yang mencapai nombor 23 di carta Heatseekers Album disusun oleh Billboard. Menurut Sony Music, album itu telah menjual 120,000 salinan di Amerika Syarikat pada Mei 1999. Di Itali, album yang memuncak pada nombor tujuh di Carta Album Itali dan telah disahkan platinum berganda oleh Persekutuan Industri Muzik Itali (FIMI). Album ini telah menjual lebih daripada 300,000 naskhah dalam pasaran Itali. Di Malaysia, album ini telah disahkan platinum dan telah menjual lebih 100,000 salinan. Snow on the Sahara telah menjual lebih satu juta salinan di seluruh dunia dan telah menerima Anugerah Jualan Eksport Diamond. Bagi meraikan ulang tahun ke-17 album pada tahun 2013, Sony Music Indonesia memberi penghormatan untuk Snow on the Sahara dengan Anugerah Diamond untuk menjadi album paras paling laris oleh seorang artis Indonesia di luar negara.
Sukaslamet

Poskod

Poskod yang digunakan di Sukaslamet adalah 45265. Terdapat buah desa di dalam daerah kecamatan Kroya.
Langit

Langit merupakan sebahagian atmosfera atau angkasa yang boleh dilihat dari permukaan mana-mana objek astronomi. Adalah sukar untuk mentakrifkan secara terperinci apa itu langit atas beberapa sebab. Pada waktu siang, langit Bumi kelihatan biru tua permukaannya hasil serakan cahaya matahari oleh udara. Langit kadang-kala ditakrifkan sebagai zon bergas lebih mampat di atmosfera planet. Pada waktu malam, langit kelihatan seperti permukaan atau kawasan hitam yang ditaburi bintang.
Pada waktu siang, Matahari kelihatan di langit, melainkan dilitupi awan. Di langit malam (dan adakalanya pada waktu siang) bulan, planet dan bintang kelihatan di langit. Sesetengah fenomena semula jadi yang kelihatan di langit termasuk awan, pelangi, dan aurora. Kilat dan pemendakan juga boleh dilihat di langit ketika ribut. Di Bumi, burung, serangga, pesawat, dan layang-layang selalu dikatakan terbang di langit. Akibat kegiatan manusia, kabut ketika siang dan sinaran cahaya ketika malam sering kelihatan di atas bandar raya (lihat juga pencemaran cahaya).
Dalam bidang astronomi, langit juga dipanggil sfera cakerawala, iaitu sebuah kubah khayal dalam mana Matahari, bintang-bintang, planet-planet, dan bulan kelihatan bergerak. Sfera cakerawala terbahagi kepada rantau-rantau dipanggil buruj.
Seongnae-dong

Seongnae-dong merupakan sebuah dong dan kawasan perbandaran yang terletak di daerah Gangdong, wilayah Seoul, Korea Selatan.
Caan, Jerman

Caan merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.